**ОТЧЕТ**

**за осъществената контролна дейност от РИОСВ-Пазарджик**

**за месец август 2025 г.**

През **м. август 2025 г.** експертите и специалистите на РИОСВ-Пазарджик извършиха **85** проверки в **80** обекта, от които **53** са планови и **32** извънредни. В рамките на осъществения контрол са дадени **23** предписания за отстраняване на констатирани несъответствия и предприемане на мерки. За периода са предприети действия по **9** сигнала.

През м. август експерти на РИОСВ-Пазарджик взеха участие в заседания на ОбЕСУТ при Община Пазарджик, в заседание на комисия по чл. 17 при ОД „Земеделие“ и в комисия за ДПК за строеж в гр. Пещера.

 **Административнонаказателна дейност**

 През м. август 2025 г., за констатирани административни нарушения на Закон за управление на отпадъците (ЗУО) и Закон за опазване на околната среда (ЗООС) са съставени 6 АУАН.

 По ЗУО са съставени 5 АУАН, на кметове на общини и юредическо лице за нарушение на чл. 120 във връзка с чл.156, ал.1 от ЗУО и един по чл.19, ал.3, т.15 във връзка с чл.151, ал.2, т.6 ЗУО.

 АУАН е съставен на юридическо лице за нарушение на чл.123в, т.2 от ЗООС

 През м. август 2025 г. няма издадени наказателни постановления (НП), сключени споразумения, наложени санкции по реда на чл. 69 от ЗООС, както и ПАМ.

Събраните суми от РИОСВ-Пазарджик по наложени глоби и санкции през м. август 2025 г. са в общ размер 700.00 лева, от които няма наложени санкции по чл. 69 от ЗООС. Събраната сума е от платени глоби /имуществени санкции по НП за нарушения на екологичното законодателство и влезли в сила НП и споразумения/по транзитната сметка.

Няма събрани суми от НАП по наложени глоби и/или санкции по специалните закони.

**Акценти от извършената месечна контролна дейност**

Изпълнение на годишния план за контролна дейност за 2025 г.

Контрол за чистотата на речните корита и прилежащи територии, на републиканската и общинска пътна мрежа.

Контрол за изпълнение на условията в разрешителните за заустване на отпадъчни води от промишлени обекти в област Пазарджик, емисионен контрол на обекти, заустващи отпадъчни води в повърхостни водоприемници, проверки за правилна експлоатация на пречиствателните съоръжения.

Контрол за намаляване емисиите на замърсители в атмосферния въздух.

Контрол за изпълнение изискванията на ЗУО при извършване на дейности по третиране на отпадъци.

Контрол по спазване на изискванията на Регламент (EO) №1013/2006.

Последващ контрол за изпълнение на дадени предписания.

Проверки по сигнали и жалби на граждани.

 **По отношение на превантивния контрол е извършено:**

* контрол за спазване на режимите в защитените територии (ЗТ), определени със заповедите им за обявяване;
* проверка на обстоятелствата, посочени в постъпили сигнали на „зелен“ телефон и ел. поща, решаване на проблеми и предприемане на действия по спасяване на защитени видове;
* контрол върху дейността на билкозаготвители;
* проверка по спазването на договорите и целесъобразното използване на електропастирите, предоставени от РИОСВ-Пазарджик на пчелари, в райони застрашени от нападения от кафява мечка;
* подпомагане на други институции в сферата на природозащитното законодателство чрез участие в междуведомствени комисии;
* водене на процедурите по постъпили преписки от граждани и институции в регламентираните срокове.

**Tекущият и превантивен контрол** се извършва съгласно утвърден от министъра на околната среда и водите годишен план за контролната дейност на РИОСВ-Пазарджик за 2025 г. Извършени са планови и извънредни проверки по компоненти и фактори на околната среда, както следва:

* Проверки по прилагане разпоредбите на ЗУО - **44;**
* Проверки по Закон за водите - **7;**
* Проверки по прилагане разпоредбите на ЗЧАВ - **6;**
* Проверки по Закон за почвите **– 1;**
* Комплексни проверки на дружества с КР -  **1**;
* Комплексни проверки на дружества без КР - **3**;
* Проверки по ЗООС – други – **1**;
* Проверки по прилагане на гл. 6 на ЗООС **– 1;**
* Контрол по ЗБР и ЗТЗ - **19;**
* Проверки по Закон за лечебните растения - **2;**

 **Планови комплексни проверки на обекти без комплексно разрешително:**

* „НЕК“ ЕАД, предприятие ВЕЦ, гр. Пловдив – ПАВЕЦ „Чаира“. Проверени компоненти на околната среда: „води“ и „атмосферен въздух“. В хода на проверката е констатирано едно несъответсвие по компонент „води“, което не оказва пряко влияние върху повърхностните води. Дадено е конкретно предписание за отсраняване на несъответствието.
* „Калуфрукт продакшън“ ООД – предприятие за производство на сливов мус и плодови концентрати. Проверени компоненти и фактори на околната среда: „води“ и „атмосферен въздух “. Операторът спазва изискванията на екологичното законодателство по отношение на проверените компоненти.

**Извънредни комплексни проверки на обекти без комплексно разрешително:**

* Община Пазарджик – по сигнал за нерегламентирано заустване на битово-фекални отпадъчни води в р. Пишманка в землището на с. Дебращица. Проверени компоненти и фактори на околната среда: „води“ и „отпадъци“. Сигналът е основателен. В хода на проверката са констатирани канализационни тръби, заустени в реката. В момента на проверката не се констатира изтичане на БФОВ в реката. Констатирано е замърсяване с отпадъци в коритото на р. Пишманка. Дадени са предписания на кмета на община Пазарджик за почистване на замърсените терени и извършване на проверка на всички водоснабдени жилищни сгради по р. Пишманка за наличие на септични ями и прекратяване на заустването на БФОВ, съгласно изискванията на чл. 87 от ЗУТ. Предстои последващ контрол.

**Атмосферен въздух** – през м. август по ЗЧАВ и подзаконовите нормативни актове са 6 проверки - 5 планови и 1 извънредна – дадени са 5 предписания, взето е участие в 2 комплексни проверки на обекти без КР и 1 проверка на оператор с издадено КР. По Закона за опазване на околната среда – 1 извънредна проверка. Взето е участие в ДПК за строеж – Гранулираща инсталация № 11 и Гранулираща инсталация № 12, м. Луковица по КККР на гр. Пещера.

**По ЗЧАВ и подзаконови нормативни актове:**

**Планови проверки:**

По Регламент (ЕС) 2024/573 за флуорсъдържащите парникови газове е извършена 1 проверка на ползвател на ФПГ. Не се установиха несъответствия с нормативните изисквания на ЗЧАВ. Лицата, работещи с ФПГ притежават документ по чл. 17б от ЗЧАВ. Не е установено използване на ФПГ в бутилки за еднократна употреба, както и неразрешени ФПГ.

По Наредба № 16/1999 г. са извършени 2 проверки на бензиностанции в землищата на с. Бяга и с. Ивайло. Проверени са системите за УБП – Етап II. Резултати от проверките са отразени в дневници, налични на място. Не се установиха несъответствия с нормативните изисквания на ЗЧАВ.

По Наредба № 1/2005 г. са извършени проверки на предприятие за механична обработка на метали и инсталация за сушене на целулозен влакнест материал. Дадени са 5 предписания – 4 на оператора на предприятието за механична обработка на метали и 1 – на собственика на инсталацията за сушене на целулозен влакнест материал. Ще бъде извършен последващ контрол.

**Извънредни проверки:**

Извършено е позициониране на пункт за мониторинг пред сградата на Община Велинград, бул. „Хан Аспарух“ № 35, в който ще провеждат измервания за летен сезон.

**По Закона за опазване на околната среда (ЗООС):**

Във връзка с получени от РЛ Пловдив към ИАОС, гр. София протоколи от контролни измервания на емисии на вредни вещества, изпускани в атмосферния въздух от изпускащо устройство на инсталация за сушене на целулозен влакнест материал, с. Главиница, които са извършени през м. април 2025 г. е установено замърсяване на атмосферния въздух, като неспазването на емисионните норми по показатели прах и органични вещества, определени като общ органичен въглерод. Въз основа на протоколи и извършена проверка е съставен констативен протокол по чл. 69а, ал.1, т.3 от ЗООС. Изготвено е предложение за налагане на санкция и предстои от директора на РИОСВ – Пазарджик издаване на наказателно постановление.

**По Закона за защита от шума в околната среда (ЗЗШОС):**

Извършен е анализ на резултатите от 1 доклада от извършени СПИ на промишлен шум в околната среда – не са установени превишавания.

Извършени са оценки на представени 6 доклада с резултати от проведени СПИ на емисии на вредни вещества, изпускани в атмосферния въздух на обекти в гр. Панагюрище, гр. Пещера, гр. Стрелча, гр. Септември, с. Мало Конаре и на 2 доклада за СПИ на изпускащи устройства на РДБО - Панагюрище за м. юли и м. август 2025 г. Емисионните норми са спазени.

Извършена е оценка на резултати от представен доклад за извършени СНИ на инсталация за производство на енергия от отпадъци и биомаса в гр. Пещера за м. юли 2025 г. Анализът им показва, че са спазени емисионните норми, определени в издаденото КР на оператора.

Изготвени са 6 вътрешни становища по постъпили инвестиционни предложения за провеждане на процедури по ОВОС и ЕО, по компонент „атмосферен въздух“ и фактор „шум“.

Утвърдено е разположението на 1 точка за вземане на проби/извадки на асфалтова база, с. Семчиново.

Извършено е ежеседмично следене на сайтове в интернет за реклама на хладилни агенти и флуорсъдържащи парникови газове в бутилки за еднократна употреба или предлагани на по-ниски цени.

**Води** – през м. август от експертите в направлението са извършени 7 проверки на 7 обекта, от които 4 планови по Закон за водите, 3 извънредни - 2 по последваш контрол на дадени предписания, 1 по сигнал. Експертите от направлението са взели участие в 1 проверка на обект с КР.

Взети са водни проби от два обекта по заповед на министъра на околната среда за емисионен контрол. За отстраняване на отклонения от технологичния режим на работа на съоръженията и предприемане на превантивни мерки при извършените проверки са дадени 7 предписания. Предстоят проверки за изпълнението им

**Извънредни проверки:**

По дадено предписание на юридическо лице за почистване на събирателен резевоар за събиране на торова маса на свинеферма. При извършената проверка се констатира, че предписанието е изпълнено.

По дадено предписание на юридическо лице за отстраняване на техническа неизправност на помпата препомпваща торовите маси от събирателния резервоар към лагуна на промишлено предприятие за отглеждане на свине. При извършената проверка се констатира, че предписанието е изпълнено.

По сигнал за изтичащи БФОТ от ревизионна шахта в парк „Вельова баня“ е извършена проверка на място. Установи изтичане на битово-фекални отпадъчни води на канализацията над „Вельова баня“ към река Луковица. Отпадъчните води се разливат по прилежащия терен към реката. По информация на „ВКТВ“ ЕООД, гр. Велинград след неуспешни опити за отпушване на ревизионната шахта. На дружеството е дадено предписание за преустановяване на изтичането на битово-фекални води, като се възстанови липсващия канализационния колектор със срок 01.09.2025г. Предписанието е изпълнено.

**Почви –** презм. август експертът от направлението извърши една планова проверка и взе участие в комплексна проверка на обект с издадено комплексно разрешително за спазване изискванията и разпоредбите на Закона за почвите и Закона за опазване на земеделските земи. По усл. 13 „Опазване на почвите и подземните води от замърсяване” съгласно издадените КР не се констатираха нарушения, свързани с опазването на почвите.

Извършена е планова проверка на площадка с налични стоманено-бетонови контейнери за съхранение на негодни за употреба ПРЗ, обозначени като Б-Б куб, находяща се на територията на Регионалното депо за неопасни отпадъци на общините Стрелча и Панагюрище в землището на гр. Панагюрище. Извършени са конструктивни изменения - изграден е цокъл на 3 от кубовете, а другите 4 са укрепени допълнително чрез бетонова облицовка. Покривите на всички кубове са покрити с битум по препоръка на дружеството, което ги обслужва - ,,Бал Бок инженеринг“ ООД. Изграден е навес, покриващ всичките 7 Б-Б куба. Не се констатира разливане или разпрашаване на ПРЗ извън конструкцията на кубовете.

**Биологично разнообразие и НЕМ** – през м. август експертите и специалистите от направление БРЗТЗ извършиха 21 проверки в 17 обекта, в т.ч. 15 планови и 6 извънредни. В рамките на осъществения контрол няма дадени предписания и съставени АУАН.

Контролна дейност

През отчетния период от специалистите паркова охрана са извършени 6 планови проверки в резервати „Купена“, „Дупката“ и „Беглика“, при които не са констатирани нарушения. Своевременно постоянно се наблюдаваше противопожарната обстановка в защитените територии – изключително държавна собственост. За отчетния период, въпреки висока степен на пожарен риск, пожари не са възникнали. Оборудвани са противопожарните депа в началото и края на пътеките за посетители в резерватите.

В проверените от експертите защитени територии ЗМ „Немска жълтуга“, ЗМ „Храстовиден очиболец“, ПЗ „Пашови скали“ и резерват „Мантарица“ не са установени нарушения.

Плановите проверки на предоставени електрически огради на пчелари е констатирано, че предоставените вещи се използват по предназначение (опазване на пчелина от набези на кафява мечка).

След постъпило заявление от животновъд от с. Медени полян за извършено нападение върху домашни говеда е взето участие в комисия, назначена със заповед на директора на РДГ – Пазарджик. Поради големия срок, който е минал от дата на нанасяне на щетата, на място не са намерени доказателства, че има щета нанесена от мечка, поради което се прецени, че няма основания за кандидатстване пред Министерство на околната среда и водите за изплащане на обезщетение, съгласно чл. 79, ал. 2 от Закона за лова и опазване на дивеча.

Експерт от направлението участва в съвместна проверка с експерти на РИОСВ-София в обект в териториалния обхват на последната по искане на директора на същата.

Извършен е контрол върху дейността на билкозаготвители от община Ракитово. Установено е, че пунктовете не осъществяват дейност.

За отчетния период са получени четири (4) сигнала на „зелен“ телефон за видове в безпомощно състояние: бял щъркел (*Ciconia ciconia*), козодой (*Caprimulgus europaeus*), шипобедрена костенурка (*Testudo greaca*) и керкенез (*Falco tinnunculus*). Животните са изпратени за лечение в спасителен център.

Проверен е сигнал за изсичане на дървета в центъра на гр. Пазарджик. Не са установени нарушения от компетентност на РИОСВ-Пазарджик и е отговорено на подателя на сигнала.

 Превантивна дейност

Извършено беше постоянно наблюдение на противопожарната обстановка в защитените територии – изключително държавна собственост (резервати). Няма възникнали пожари за отчетния период. Оборудвани са противопожарните депа в началото и края на пътеките за посетители в резерватите.

Взето бе участие в:

* комисия по заповед на директора на РДГ – Пазарджик за установяване на нанесена щета от кафява мечка върху пчелин;
* 3 областни епизоотични комисия за обявени огнища на болестта шарка по овце и кози и син език в област Пазарджик и Република България.

Във връзка с текущите процедури, от експертите в направлението са изготвени: 54 писма по реда на чл. 2, ал. 2 от Наредбата за ОС; 2 решения по ОС, 13 вътрешни становища; 11 консултации на граждани; 13 др. писма и справки;

За отчетния период е попълнена информация в Единната информ. система НАТУРА 2000, на издадени до момента, административни актове процедирани от РИОСВ – Пазарджик.

Постигнат ефект от контролната и превантивната дейност: осигурено наблюдение и контрол върху пожарната безопасност в резерватите, намаляване на конфликта мечка -човек и опасността от незаконни посегателства срещу вида чрез предоставяне на електрически огради подпомогнато е вземането на решения от други органи, имащи значение за намаляване и отстраняване на въздействието върху биоразнообразието чрез участие в междуведомствени комисии и консултации.

Бяха изпълнени и допълнителни задачи, подпомагащи контролната и превантивната дейност, възложени от директора на РИОСВ-Пазарджик.

**Отпадъци -** през м. август 2025 г. по ЗУО са извършени44проверки в 43 обекта, от които 24 са планови и 20 са извънредни. Дадени са 11 предписания. Съставени са 5 АУАН.

**Акценти** **в контролната дейност**: контрол за изпълнение изискванията на ЗУО и подзаконовите нормативни актове при извършване на дейности по третиране на отпадъци, последващ контрол по дадени предписания, контрол за чистотата на речните корита и прилежащи територии, на републиканската и общинска пътна мрежа, контрол по спазване изискванията на Регламент (EO) №1013/2006, проверки по сигнали и жалби.

**Планови проверки:**

 Извършени са планови проверки във връзка с изпълнение задълженията на кметове на общините Панагюрище и Ракитово по чл. 52 от ЗУО и чл. 19, ал. 3, т. 5, т. 13 и т. 14 от ЗУО – няма предписания.

Извършена е планова проверка на рекултивираното депо за ТБО на община Ракитово. Рекултивацията на обекта е приключила. Следват следексплоатационни грижи, включващи поддръжка и наблюдение на параметрите на околната среда във врръзка със спазване на изискванията и разпоредбите на чл. 44 от Наредба № 6 от 27 август 2013 г. за условията и изискванита за изграждане и експлоатация на депа и други съоръжения и инсталации за оползотворяване и обезвреждане на отпадъци. Дадено е предписание за извършване на мониторинг съгласно разпоредбите на горецитираната наредба. Предстои последващ контрол.

Извършени са планови проверки на Медицински център, автосервизи в гр. Пазарджик и с. Братаница, 4 цеха за дървопреработка – в гр. Велинград, гр. Костандово и с. Дорково, общ. Ракитово. На един от обектите за дървопреработка е дадено предписание за класификация на образуваните отпадъци. На собствениците на двата автосервиза в гр. Пазарджик са дадени предписания за извършване на класификация за образуваните отпадъци.

Извършени са 9 планови проверки на дружества, притежаващи документ по чл. 35, ал. 1 ЗУО от които 5 за третиране на ИУМПС в гр. Пещера, с. Звъничево и с. Мокрище; 1 за третиране на СО в гр. Велинград; 2 за третиране на неопасни отпадъци в гр. Пазарджик и 1 за третиране на биоразградими отпадъци в с. Огняново. Проверени са условията, поставени в документите по чл. 35, ал. 1 от ЗУО. На обекта в с. Мокрище е дадено предписание, което е изпълнено в срок.

Извършени са 3 проверки на търговци и брокери на отпадъци, със седалище и адрес на регистрация в гр. Пазарджик и в с. Огняново, общ. Пазарджик. Едно от дружествата до момента не е извършвало дейност като такова. Другите две дружества са извършвали дейност като ТБ и водят редовно отчетност в НИСО, отчетна книга по приложение №5 от Наредба №1/2014г. Представени са на място всички договори за получени/предадени отпадъци съгласно изискванията на чл. 8, ал.1 от ЗУО.

**Извънредни проверки:**

Извършени са извънредни проверки на площадки за третиране на отпадъци в гр. Велингарад и гр. Пещера във връзка с писмо на МОСВ за съдействие при проверки от РДПБЗН – Пазарджик. Установи се пожаробезопасно съхранение на наличните на площадката отпадъци. Изпълняват се условията, поставени в издадения документ по чл. 35 от ЗУО.

Извършени са извънредни проверки на община Батак и община Пещера /вкл. к.к. Цигов чарк/ във връзка с изискванията на чл.19, ал.3, т.6 от ЗУО по писмо на МОСВ. Кметът на община Батак е предприел мерки за изпълнение на задълженията си за участие в система за разделно събиране като е сключил договор с организация за оползотворяване на отпадъците от опаковки. При проверката не са констатирани пропуски и нарушения. Дадено е предписание на кмета на община Пещера да организира разделното събиране на битови отпадъци на територията на летовището, попадащо на територията на общината, най-малко за следните отпадъчни материали- хартия и картон, метали, пластмаса и стъкло, вкл. опаковки, съгласно изискванията на чл.19, ал.3, т.6 от ЗУО. Срокът на даденото предписание не е изтекъл.

Извършени са 2 извънредни проверки на площадка за събиране и транспортиране на отпадъци в гр. Пазарджик, във връзка с писмо на РЗИ за унищожаване на негодни за употреба лекарства и лекарствени продукти. Издадено е становище за унищожаване на негодни за употреба лекарства и лекарствени продукти.

**Последващ контрол:**

Извършен е последващ контрол на дадени предписания на кметовете на общините: Панагюрище, Пещера, Септември и Стрелча за почистване на констатирани замърсявания с отпадъци. Дадените предписания са изпълнени.

Извършени са проверки за последващ контрол на община Септември във връзка с констатирани замърсявания с отпадъци в землище с.Варвара, местност Бунара. Дадените предписания на кмета на община Септември да организира почистването на замърсените с отпадъци терени съгласно чл.19, ал.15 ЗУО и във връзка с чл.55, ал.1 от същия закон не са изпълнени. Съставени са АУАН на кмета на община Септември.

Извършени са 2 проверки за последващ контрол по изпълнение на дадени предписания на кмета на община Велинград, за почистване на замърсявания с отпадъци по ОПМ в териториалния обхват на община Велинград и на замърсявания със смесени битови и строителни отпадъци в ПИ в м. Марковица, землище на гр. Велинград. При проверките на място се установи, че предписанията са изпълнени. Замърсяванията с отпадъци са почистени и не е допуснато последващо замърсяване.

 Извършени са 4 проверки за последващ контрол – 1 в църковния храм в с. Огняново и на 3 дружества извършващи дървообработваща дейност в гр. Батак, с. Фотиново, общ. Батак и гр. Ракитово. Дадените предписания са изпълнени.

**ОХВ и контрол на риска –** през м. август експертът от направлението взе участиев 1 проверка на оператори с КР.

Извършен е превантивен контрол по прилагане на изискванията на глава седма, раз-дел I на ЗООС и ЗЗВВХВС във връзка с 2 процедури по глава шеста от ЗООС за инвестиционни предложения, планове и програми.

**КР и екологична отговорност –** през м. август е извършена 1 планова проверка на оператор с издадено КР - ЗП „НЕДЖМИ ХЮСЕИН ХЮСЕИН“ (КР № 574-Н0/2019 г.). В рамките на проверката не са констатирани несъответствия с условията на КР и с нормативната уредба по околна среда и на оператора не са дадени предписания.

Съставен е АУАН № 16/20.08.2025 г. на Ди Ес Смит България” АД, гр. Пазарджик за неизпълнение на условие от КР № 114-Н1-И1-А3-ТГ1/2019г., съгласно чл.123в, т.2 от Закон за опазване на околната среда (обн. ДВ бр. 91/25 септември 2002г., посл.доп. ДВ бр. 70/20 август 2024г.). Акта е съставен за нарушение констатирано през предходен период.

Изготвени са: 6 доклада от завършили комплексно проверки на оператори с издадено КР. Изготвени 6придружаващи писма до операторите, на които са изпратени докладите.

**Екологична отговорност –** през м.август 2025 г. не са извършвани проверки на оператори попадащи в приложното поле на ЗОПОЕЩ.

Въведени са данни в публичния регистър по Закона за отговорността за предотвратяване и отстраняване на екологични щети (ЗОПОЕЩ), съгласно Наредба за публичния регистър на операторите, които извършват дейностите по приложение № 1 към чл. 3, т. 1 от ЗОПОЕЩ: въвеждане на нови оператори и изменение и/или допълнение на регистрация на вече въведени оператори по чл. 35, ал. 3 и 5 от ЗУО за добавяне на нови отпадъци и промяна на превозни средства.

Извършена е извънредна проверка по сигнал за дейности по управление на отпадъци на Регионално депо за неопасни отпадъци от регион Пазарджик, клетка 1 с КР №509-Н0/2015г. и инсталация за предварително третиране на смесени битови отпадъци с документ № 07-РД-438-00 от 02.11.2021г. с оператор Община Пазарджик. При проверката е проследено движението на отпадъци от сепарираща инсталация до РДНО гр. Пазарджик и не са констатирани нередности с дейностите по управление на отпадъци.

**ОВОС и ЕО –** през отчетния период от експертите на направление ОВОС и ЕО няма извършени планови и извънредни проверки. Във връзка с изпълнение на утвърдения план за контролна дейност са предприети действия за извършване на 1 проверка по документи.

През м. август 2025 г. в РИОСВ-Пазарджик постъпиха: 56 уведомления, по които са изготвени вътрешни становища, че инвестиционните предложения, планове/програми не подлежат на процедури по реда на глава шеста от ЗООС. 15 преписки за ИП и 11 преписки за планове и програми, съгласно Приложение 1 и 2 на ЗООС, от които: 10 приключили с краен акт – 5 решения за преценяване на необходимостта от извършване на ОВОС, с характер „да не се извършва ОВОС“, 4 решения за преценяване на необходимостта от извършване на ЕО, с характер „да не се извършва ЕО“ и 1 решение за прекратяване на процедура по ЕО; 4 с указания за следващи действия за провеждане на процедури по реда на глава шеста от ЗООС, от които 3 за извършване на процедури по преценяване на необходимостта от извършване на ОВОС и 1 за извършване на процедура по преценяване на необходимостта от извършване на ЕО; 12 преписки (7 във връзка с процедура по преценяване на ОВОС и 5 във връзка с процедура по преценяване на ЕО) са още в срок за отговор.

Във връзка с провеждането на процедурите по ОВОС и ЕО са изпратени общо 52 писма (в т.ч. уведомителни и напомнителни писма до възложителя, за допълнителна информация, за становища от БДИБР-Пловдив, за становища от РЗИ-Пазарджик, за потвърждаване на влезли в сила административни актове, издадени от директора на РИОСВ-Пазарджик и др.).

Във връзка с подобряване координацията между институциите е взето участие в заседания на ОбЕСУТ при община Пазарджик и в заседания на комисия по чл. 17 при ОД „Земеделие“.

**Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност –**

Засилен е превантивният, текущ и последващ контрол на фирмите за третиране на отпадъци с цел предотвратяване на нерегламентирани дейности с отпадъци на територията на област Пазарджик.

През м. август са почистени замърсявания с отпадъци в землищата на общините: Велинград, Панагюрище, Пещера и Септември.

**Бизнеса** – Процедурите се водят в рамките на нормативните срокове. Крайните административни актове се публикуват своевременно на интернет страницата на РИОСВ-Пазарджик за уведомяване на заинтересованите лица. Чрез извършения превантивен контрол на издадените административни актове по реда на глава шеста от ЗООС се проследява реализацията на инвестиционните предложения спрямо одобрената характеристика, изпълнението на поставените условия и изпълнението на предвидените мерки в издадените решения/становища, правното действие на издадените административни актове и не се допуска експлоатацията на обекти или дейности без необходимите проведени процедури по реда на глава шеста от ЗООС.

*През м. август са* *постановени*: 5 решения за преценяване на необходимостта от извършване на ОВОС с характер „да не се извършва ОВОС“, 4 решения за преценяване на необходимостта от извършване на ЕО, с характер „да не се извършва ЕО“ и 1 решение за прекратяване на процедура по ЕО.

*За периода са издадени:* 2 бр. становища за класификация на отпадъците за върнати 2 бр. работни листове, 31 бр. утвърдени работени листове, 2 разрешения за извършване на дейности по третиране на отпадъци на основание чл.71, ал.1 от ЗУО; 1 регистрационен документ за извършване на дейности по събиране и транспортиране на отпадъци на основание чл.78, ал.10 от ЗУО; 4 регистрационни документи за извършване на дейности по събиране и транспортиране на отпадъци на основание чл.79, ал.1 от ЗУО.

**Обществеността –** през м. август РИОСВ-Пазарджик отговори на две заявления за достъп до обществена информация - на физическо и юридическо лице, които получиха пълен достъп до исканата информация.

**КОСТАДИН ГЕШЕВ**

*Директор на РИОСВ-Пазарджик*